Document ID: 31997D0467

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουλίου 1997 για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων (Κείμενο που παρουσιάζει ενδιαφέρον για τον ΕΟΧ) (97/467/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,
Εκτιμώντας:
ότι, με την απόφαση 94/278/ΕΚ της Επιτροπής (3), όπως τροποποιήθηκε τελευταία από την απόφαση 96/344/ΕΚ (4), καταρτίστηκε κατάλογος τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού 7
ότι έχει καταρτισθεί κατάλογος τρίτων χωρών από τις οποίες τα κράτη μέλη επιτρέπουν τις εισαγωγές κρέατος εκτρεφομένων θηραμάτων, σύμφωνα με την οδηγία 92/118/ΕΟΚ του Συμβουλίου (5), όπως τροποποιήθηκε τελευταία από την οδηγία 96/90/ΕΚ (6) 7
ότι, για τις χώρες που εμφαίνονται στους καταλόγους αυτούς, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή κρέατος κουνελιού και εκτρεφομένων θηραμάτων θεσπίζονται με την απόφαση 97/219/ΕΚ της Επιτροπής (7) 7
ότι η Επιτροπή έλαβε από ορισμένες από τις τρίτες χώρες τους καταλόγους εγκαταστάσεων, μαζί με τις εγγυήσεις ότι οι εγκαταστάσεις αυτές πληρούν τις ανάλογες υγειονομικές απαιτήσεις της Κοινότητας και ότι, σε περίπτωση μη τήρησης των εγγυήσεων αυτών από κάποια εγκατάσταση, θα μπορούσαν να ανασταλούν οι δραστηριότητες εξαγωγών τους προς την Ευρωπαϊκή Κοινότητα 7
ότι δεν κατέστη δυνατό για την Επιτροπή να διασφαλίσει τη συμμόρφωση των εγκαταστάσεων όλων των ενδιαφερόμενων τρίτων χωρών προς τις κοινοτικές απαιτήσεις, καθώς και την εγκυρότητα των παρεχομένων από την αρμόδια αρχή εγγυήσεων 7
ότι, για να αποφευχθεί η διακοπή των εμπορικών συναλλαγών που αφορούν κρέας κουνελιού και εκτρεφομένων θηραμάτων που προέρχεται από τις εν λόγω χώρες, καθίσταται απαραίτητη η παράταση της περιόδου κατά την οποία τα κράτη μέλη θα εξακολουθήσουν να εισάγουν κρέας κουνελιού και εκτρεφομένων θηραμάτων, το οποίο προέρχεται από αναγνωρισμένες εγκαταστάσεις, υπό τον όρο ότι η εμπορία του εν λόγω κρέατος θα περιορίζεται στην εθνική αγορά 7 ότι, κατά τη διάρκεια της περιόδου αυτής, η Επιτροπή θα λάβει από τις εν λόγω χώρες τις εγγυήσεις που είναι απαραίτητες για την συμπερίληψή τους στον κατάλογο σύμφωνα με τις λεπτομέρειες που αναφέρονται στην απόφαση 95/408/ΕΚ 7
ότι, όσον αφορά την Τσεχική Δημοκρατία, έχει καταρτισθεί πίνακας εγκαταστάσεων με την απόφαση 97/299/ΕΚ της Επιτροπής (8) 7
ότι, μετά τη λήξη της εν λόγω προθεσμίας, δεν θα είναι δυνατόν για τις τρίτες χώρες οι οποίες δεν διαβίβασαν τους καταλόγους εγκαταστάσεων σύμφωνα με τις κοινοτικές διατάξεις, να εξάγουν κρέας κουνελιού και εκτρεφομένων θηραμάτων στην Ευρωπαϊκή Κοινότητα 7
ότι, κατά συνέπεια, ανήκει στην αρμοδιότητα των κρατών μελών να διασφαλίζουν ότι οι εγκαταστάσεις από τις οποίες εισάγουν κρέας κουνελιού και εκτρεφομένων θηραμάτων πληρούν τις απαιτήσεις παραγωγής και εμπορίας, οι οποίες δεν μπορεί να είναι λιγότερο αυστηρές από τις κοινοτικές απαιτήσεις 7
ότι, συνεπώς, είναι δυνατόν να καταρτισθούν προσωρινοί κατάλογοι εγκαταστάσεων εμπορίας κρέατος κουνελιού και εκτρεφομένων θηραμάτων για ορισμένες χώρες 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων, που προέρχονται από εγκαταστάσεις τρίτων χωρών που εμφαίνονται στο παράρτημα.
2. Όσον αφορά τρίτες χώρες, εκτός αυτών που εμφαίνονται στο παράρτημα, τα κράτη μέλη μπορούν να εγκρίνουν εγκαταστάσεις για την εισαγωγή κρέατος κουνελιού και εκτρεφομένων θηραμάτων μέχρι την 1η Ιανουαρίου 1998.
3. Οι εισαγωγές κρέατος κουνελιού και εκτρεφομένων θηραμάτων εξακολουθούν να υπόκεινται στις κοινοτικές διατάξεις που έχουν θεσπιστεί στον κτηνιατρικό τομέα.
Άρθρο 2
Η παρούσα απόφαση εφαρμόζεται από την 1η Ιουλίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 7 Ιουλίου 1997.

Labels: 17
0
3
6
18